Tienerseun sterf na geveg oor selfoonlaaierArgieffoto Volgens die Hindustan Times het die 17-jarige seun en sy 17-jarige vriend Donderdag by die slagoffer se huis in Nieu-Delhi in ŉ geveg betrokke geraak. Die vriend het glo die laaier laat val en dit het gekraak waarna ŉ vuisgeveg gevolg het. Volgens die berig het die slagoffer ŉ hou teen sy bors gekry en paramedici kon nie daarin slaag om hom weer by te bring nie. Die vriend is in hegtenis geneem en het Vrydag in ŉ kinderhof verskyn voor hy na ŉ sogenaamde hervormingshuis gestuur is.